شه‌فه‌ق نيوز/ هاوپه‌يمان ناوده‌وڵه‌تى ئاشكرا هاوشيوه‌يى خوه‌ى كرد له‌ مه‌سه‌له‌ى رينمايه‌يل حكومه‌ت عراقى ك له‌ى دوياخره‌ ده‌رچيه‌ له‌باره‌ى قه‌يه‌غه‌ى باڵه‌وگرتن هه‌ر ته‌ياره‌يگ له‌ ئاسمان وڵاته‌گه‌، مه‌گه‌ر وه‌ سڵاى سه‌رۆك وه‌زيره‌يل.
له‌و باوه‌ته‌و، هاوپه‌يمان ناوده‌وڵه‌تى له‌ به‌ياننامه‌يگ ئه‌وه‌ ده‌رخست ك دو وه‌رپرس باڵاى هاوپه‌يمانيه‌گه‌ چه‌ويان كه‌فته‌سه‌ وه‌رپرسه‌يليگ له‌ وه‌زاره‌ت وه‌رگرى عراقى ئه‌را تاووتوێكردن برياره‌يل عه‌بدولمه‌هدى.
هاوپه‌يمانيه‌گه‌ يه‌يش ده‌رخست ك جوور ميوانيگ له‌چوارچيوه‌ى سه‌روه‌رى عراق، خوه‌ى له‌گشت ياساو رينمايه‌يليگ له‌ حكومه‌ت عراقى دوينێد و راسه‌وخۆيش گشت ئه‌و رينمايه‌يله‌ ك له‌لايه‌ن سه‌رۆك وه‌زيره‌يل عراقييه‌و دريانه‌ جێوه‌جێ ئه‌كه‌ن.
